
I. 


M iki rajem zove se onaj slovenski predjel jugo- 
iztočae Štajerske, gdjeno se je rodio u kraju Ceroveu, 
u obćini Žerovincih Stanko Vraz. Taj slovenski raj nosio 
je Stanko Vraz, vjeran sin svoga doma, u svojem srdeu 
u susjednu bratsku hrvatsku zemlju; tu je on u hrvat- 
ske pjesme prelio sve prirodne i duševne dražesti svoga 
rodnoga kraja, i svu čeznju za slobodom od tisudljet- 
noga tudjega nasilja, i svu nadu u bratsko sdruženje sa 
susjednim hrvatskim rodom. Vrazove su pjesme kao 
daga, koja se je izvila i previla iz milotnoga slovenskoga 
Cerovca na Hrvatsku i preko nje na sav jug slovienski, 
doga, iz raja viestnica svjetlijih časova poslie vjekova 
tame i muke; Vrazove su pjesme ono, što Vraz u Dju-- 
labijah svojih pjeva za tri gore, Rogatačku, Ivanšćicu i 
Kalničku, da su one ,tri kule, tri mosta, preko kojih 
se rukuju dvie slavske grane, da u bratskoj slozi prava 

si obrane“. Čitaš li s dušom Vrazove pjesme, osobito | 
Djulabije, grade ti one od roda k rodu most, po kojem 
te neodoljiva želja vuče da podješ zavirit u krasni Vra- 
zov rodni kraj, da. podješ pohodit Vrazov rodni ,hram“, 
od kuda je Hrvatskoj doletio sokol slobodni s paomovim 
listom pobjede i slave, golub nježni s maslinovim listom 
ljubavi i blagoga mira. Nu kud te zanosi misao na 
zračne pute pjesnikove ? Davno je tomu, što je gradio 
Vraz svoje zračne kule, staze i moste ; ta sad je godina 
1880 sa svojom kao u nepovrat zahodnom željeznom 
cestom i sa svojim neraztočnim — drvenim mostom. 
Nisu li razvjetreni Vrazovi mostovi ,dušodružni“ preko 

triju gora ? razprašeni njegovi listi od paome i ma- 
sline ? 

Iz takovih misli trgoh se na željezničkoj postaji 
Središću, na provodičev poklik ,,Polsterau“, kadno pro- 
ljetos o Duhovih putovah iz Zagreba preko Zakona u 
Vrazov rodni kraj, da ga u dva tri dana malo ogledam 
za bolje razumievanje Vrazove poezije, i za prvi ,Ma- 
tičin“ dogovor s tamošpnjimi rodoljubi glede sedamde- 
set-godišnjice Vrazove. Središće je prva štajerska slo- 
venska postaja, dolazeć od medjumurskoga Čakovca ; 
to seoce, liepo smješteno pod obronkom južnoštajerskoga 
pogorja na skut dravske ravnine, češće se spominje u 
Vrazovih dopisih : evo me dakle već pri ulazu u kla- 
sično obzorje Vrazova zavičaja. Letimice ponovim si u 
misli razna ona mjesta, ljude, sgode i prirodne osebi- 
tosti, što ih Vraz u svojih pjesmah i pismih spominje 
iz ovoga kraja. Noseći pri sebi ,Vrazova djela“ za pri- 
godno prebiravje, a u sebi Vrazovu poeziju, razgledavam 
se na prozore sad desno sad .lievo po okolici; svaka 
me uglednija stvarca priteže kao drag predmet, budući 
je njekoč u Vrazovu oku i duhu mogao odrazivati 
svoju sliku. Eno s desna, od sjevera, spušta se u ra- 
vninu dravsku povorka štajerskih bregova, što. no se 
oku putnika od iztoka sastavljaju u neprekidan niz, koji 
nasipom zatvara štajerski raj prama jugu, prama drav- 
skoj prostranoj ravnini ; u tom nizu eno ti najbližje na- 
pried protisnuti ponajviši brežuljak Hum s bielom cr- 
kvom i vitimi jablani, podalje na okolo po vršcih ku- 
ćice, dvorci, crkvice, a dolje tamo kao u dnu zapadnom 
već proviruju iz zelena briežka Ormužki tornjići. S lieva, 
od juga, evo ti se pruža pitoma ravan dravska, marlji- 
vom rukom slovenskom redno gojena, za njom tamo 
nedaleko na jugu preko. nevidne Drave i varaždinskoga 
polja modri se oblak naše Ivanšćice, dalje u' južnom 
dnu naša Macelj-gora, a bliža amo naši Vinički i Kri - 

žovljanski bregovi s crkvicami po vrhuncih, pram za- 
padu pak podaleko Rogatačke - gore i sasvim u dalji 
ostalo gorje, koje pod traci podvečernjega sunca već 
izbljedjuje u tanke sivkaste pružice. Krasno je proljetno 
vrieme ; nadam se trajnoj pogodi za jasne daleko-raz- 
gledne vidike s onih vršaka, koje slutim tamo na sje- 
Veru za zastorom Huma i ogranaka mu pruženih na za- 
pad i sjever ; za tim zastorom slutim rodni dom Vra. 
zov ; ali kako ću u dva tri dana, što su mi odmjereni, | 
obuhvatiti moći i u pameti sobom kući ponieti naslu- 
ćene sve miline Vrazova zavičaja, što ih je on onako 
nježno i onako zanosito proslavio u svojih pjesmah ? 
Nu eto već zvižduka postajavajući vlak: to je 
štacija Ormuž (Friedau), moje izhodište putno u Vrazov 
zavičaj; o postajno podnožje zadiru eno žutkasti vali 
granične Drave, preko koje je ovdje prievoz na naše 
križovljansko polje, te je tako na rukohvatnom bratskom 
domaku hrvatske i slovenske zemlje prag onoga ideal- 
noga skupnoga doma Vrazova, kojega se južna vrata 
otvaraju na hrvatsku a sjeverna na slovensku stranu. 
Na ovu stranu izašav ja, prijazno me susretnu dvojica 
od rodoljubne gospode ormužke, dr. med. Ant. Žižek i 
pravnik Vjekoslav Kranjec. Uzlazeć sjenovitim putem u 
mjesto, iz tamna borika brežuljkova, komu se na vrhu 
dižu sa zvonikom dugi gospodski dvori, glasi se uz zuj 
podvečernjega hladka pjesmica slavuljeva: evo mi na 
pozdrav na vratima u Vrazov zavičaj njegova u tolikih 
mu pjesmah ozivajućega se miljenka, koga pjesnik slavi 
riečmi ,hladnog crieta pustinjače stavni, sladjahni sla- 
viću, Vesne sinko slavni!“ Za koji čas smo gore na 
širokom zaravanku ormužkoga briega, na prostranom 
ljepimi jednokatnicami u dug i širok trg urešenom sre- 
dištu Ormuža. Odmah pohodim vrloga rodoljuba dra. 
jur. Ivana Gršaka — koji je sada predsjednik tamoš- 


njega odbora za Vrazovu proslavu — te s njim i s osta- 

lom pri njem brojnom gospodom izmienimo prvi raz- 
govor o namjeri moga puta. Prodjemo se liepim mje- 
stancem, koje, nebrojeć ni jedne tisuće stanovnika, takmi 
se g našimi gradići redom i oblikom svojim ; pokraj ve- 
like i ugledne župne crkve na liepu busenitu humku 
skrenemo u ljetno zabavište ormužko, gdjeno na koji 
čas zastavši imam prilike viditi na okupu domaću slo- 
vensku gospodu, medju inimi mjestnoga župnika gosp. 
Josipa Šporna; nu zalud sam ovdje izgledao za staro- 
dobnim licem, koje bi moglo biti spomen Vrazova vre- 
mena i Vrazova poznanstva. Skoro pak zatim pruži mi 
se prilika viditi takovu častnu starinu, povedši me dr. 
Gršak s dr. Žižkom k svomu domu, milotno zaklonje- 
nom usried zelena prostrana dvorišta i vrta. Tu"mi se 
desi ugodna prilika pozdraviti uz gospodju domaćicu i 
gospodju Žižkovu takodjer i ove majku, staricu gospodju 
udovicu doktora Magdića; kako mi je bilo drago čuti 
od nje, da je dobro poznavala prijaznoga Vraza, koji 
da je, prijateljujući s njezinim suprugom, bio česti do- 
brodošli gost u njihovoj kući. Podjemo dalje vrtom u 
hladovnik, koji je na samom rubu protisnutoga na Dravu 
brežuljka namješten; strmo se spušta obrasli obronak 
na obale dravske. Krasan se odtud razgled otvara u 
sumračje večerno a slavulj se glasi iz okolnoga grmlja ; 
sivkastim pisom vijuga se Drava izpod briežnoga str- 
moga sipa daleko pram zapadu, gdjeno se sluti Optnuj ; 
na iztoku gubi ti se ponedaleka Drava u obalnom ši- 
karju, a dalje zatim u sivini sutonovoj naziru se tornji 
Varaždinski; u dnu pako obzorja iztočnoga, južnoga i 
zapadnoga izcrtava se modrastim tamnilom vijenac gora 
hrvatskih i štajerskih. Na ovom poetičnom vidiku, koji 
je sigurno i Vraz češće uživao, na ovom široko-raztvo- 
renom prozoru iz Vrazova zavičaja, toli krasno u nje- 
govih pjesmah proslavljenoga, naravski je da se je govor 
skrenuo na Vraza, na pjesme; vatrena rodoljubka go- 

podja Žižkova, kći starice poznanke Vrazove, besjedeći 
od srdea o slovenskih pjesnicih miljenicih svojih, pogla- 
vito Prešernu i Borisu Miranu, izrazi želju upoznati i 
Vrazove pjesme. Radovao sam se toj naravskoj želji; 
ta s ovoga hladnika kao da rukom eto dosižeš hrvatsku 
zemlju, a eno vidiš Vrazova ,tri mosta za dvie bratske 
grane“ : Kalnik, Ivanšćicu, Rogatačku goru; pak da 
duša rodoljubne Slovenke nepoželi pošetati tim mostom 
u poeziju Vrazovu?- A da ona io istom želi, a s njomi 
svi rodoljubi onoga kraja, nije li to naša, hrvatska 
krivnja? Što učinismo za 30 godina mi Hrvati od dra- 
gocjene duševne baštine, koja nam ostade po Vrazu? 
Koliko nas je pohodilo Vrazov zavičaj, Vrazov rodni 
dom, i tu njegovim pjesmam, tomu zlatnomu zrcalu 
ovoga milotnoga kraja, krčilo pute ? 

Koliko je dosada hrvatskomu mladjemu svietu po- 
znat Vraz, van po imenu i slavi ? pače neima li ih, koji, 
i nepoznavajući ga, i nevriedni veličinu njegovu prosu- 
diti, ipak bi brzo gotovi bili poružiti mu i samu uspo- 
menu ? Da, naša je nebriga ili spora briga učinila, da 
je napokon paučina zastrla sunčanotračne niti Vrazovih 
pjesničkih mostova ,za dvie bratske brane“ ; ovom go- 
dinom ti mostovi sinuli opet čisti i sjajni, vjekotrajni ! 
— Zanoći, oprostimo se, i gospoda povedu me u go- 
stionu, gdjeno u povelikoj dvorani već punoj svieta naše 
družtvo zapremi poosamljen stol; dočim je njemački 
»umjetnik“ sa svoje govornice čudotvorjem svojih brzih 
prstova u kartah i sličnih prosvjetilih zabavljao ostale 
gostove : mi, usried toga za mnogi pojav one prosvje- 
tonosne jagme na iztok simboličkoga prizora, bavimo se 
našim domaćim prosvjetonošom, Vrazom, prevrćući nje- 
gove Djulabije. Kako li je godilo Vrazovim zemljakom 
zagledavati u njegovih pjesmah one mile sličice iz ovoga 
slovenskoga zavičaja! Tako pod okriljem domaćih pra- 
vih idejala nedohvatni brzoprstim čarobijam tudjega pro- 

svjetonoše , boravimo ugodno vrieme i ngovorimo“ naš 
gutranji pohod k Vrazovu rodnomu domu. 


II. 


Svanulo krasno jutro ; duga kola primaju na svoja 
sienovim mirisom ugodna sjedala nas polaznike Cerov- 
ske, a za dielak puta pridruži nam se i čuveni rodo- 
ljub dr. Dominkuš, koji mi prijazuo izpripovjedi njeke 
svoje uspomene na Vraza, njekoč vidjenoga znanca 
svomu domu. Cesta naša, koja dovodi za dvie tri ure 
od Ormuža do Ljutomjera, te spaja ono južno s ovim 
sjevernim glavnim mjestom Vrazova kraja, vijuga se 
prama sjeveru pitomom prodolicom izmedju dvie uzpo- 
redne povorke strmih brežuljaka, pokritih šumom, 1o- 


zom, žitom, a s visa i dola proviruju iz svježe zeleni 


redne kućice i kljeti. Svjež hladak pada na cestu od 
desnih, iztočnih vrhova, dočim je lieva, zapadna povorka 
brdašca obasjana ranim suncem a po travi i klasju pro- 
dolice, potočićem ,Livonijom“ izvijugane, ljeska se rosa. 
Za uru vožnje, od prilike na pol puta od Ormuža u 
Ljutomjer, odsjednemo, da skrenemo pješice na desno, 
prama iztoku. 

Eno tamo od iztoka s vrha povisoka briega pro- 
viruje nam iz listnata drvlja biela crkva, izpod nje spu- 
štaju se prama nam dolje niz brdo sunčani vinogradi 
a niže njih sjenata dražica, s juga i sa sjevera šumo- 
vitim briežuljkom zatvorena, stere svoj travni sag sve do 
nas na cestu. Ona crkva na briegu prvi nam je putni 
cilj; to su Svetinje, Vrazova župa. Udarimo stazom po 
rosnoj dragi, izpod krasnoga, čistoga gaja; izsred nje- 
gova šuštećega hlada glasi se žutovoljka i kos i slavulj, 
visi se rosna lipa, breza, topola: evo mjesta, kojega 
sličica živi u Vrazovih Djulabijah. Otvaramo ih te uži- 
vamo zajedno i živu prirodu i pjesnikovu milotnu sliku 
njezinu, obuhvaćenu okvirom pnjegovih uzdaha za nesu- 

djenom dragom. ,,Oj zdravo mi bio, ti zeleni gaju, 
gdje slobodne danke krotke vile traju ; zatravljen, raz- 
cviljen padam ti na krila, nebi 1 tvoja usta rane ohla- 
“dila. Cvjetokitna lipo, tebe u svdj srdi niti Perun žar- 
kom strielom nenagrdi; oj dozvol', u hladu tvom da se 
zakloni putnik, što ga Perun vazda strielom goni! Ti 
mladjahna brezo, dievo punokosa, sjajnim te bise- 
rom kiti rana rosa; primi vruće jade, djecu moga sarca, 
ljuljaj ih u zibci hladna povjetarca! Aj vi tankostruki, 
visoki topoli, šaptajućim lišćem slika srdca boli, aj tresite 
jače plahe svoje vlase, da to tužno srdce zaboravi na se! 
Čujte, gajske vile, drage mi nad svime vi drobne pti- 
čice, bogom posestrime ! Zdrave i slobodne svedj od 
lovca bile, pa tu zašlu sestru u kolo primile! Pjevče 
zatravljeni, zlatokljuni kose, što ti se pjesmice zelen- 
lugom nose: znam za jednu ljubu, što je ljepša tvoje, 
a za njom uzdiše vazda srdce moje. I ti hladnog crieta 
pustinjače stavni, sladjahni slaviću, Vesne sinko 
slavni ; samo jedan glasak treba ti do žica, da se u raj 
uznese, krasan glas: Ljubica!“ Tako je ovamo u ovu 
krasnu prirodnu idilu unio Stanko Vraz, vječiti slavulj, 
iz našega Samobora svojega srdca glas, ime Ljubice, i 
kao da se i taj u raj uznoseći glas tuda oziva sada, te 
mu samo pripjevaju zlatokljuni kos, sladjani slavić i 
»drobne žutovoljke, žuboreć u lugu.“ Dvostruko 
uživajuć miline prirodne u odsjevu im u pjesnikovoj 
duši, uzlazimo polagano i evo nas već iz gaja na vino- 
gradskom visu ; iz trsuih redova motri nas prolaznike 
red znatiželjuih, miloglednih radilica, slovenskih djevo- 
jaka seosk'h. Njihovim babicam ili prabacicam pjevao 
je Stanko Vraz u Djulabijah: ,Oj Slovenke krasne, vi 
morske djeklice, od kolievke moje krotke  grličice! 
Oj Slovenke, Bogom posestrime mile, bile viek zelenim 
našim gajem Vile! Viek vam duša čista i nevina bila, 
tudja zmija srdca Vam neotrovila! Čuvao Vas angjeo, 

neba sinak prosti, svedj vas nadkrivajuć štitom narod- 
nosti.“ Taj angjeo prababica još je i angjeo praunučica : 
još se svud mila slovenština glasi po svih bregovih i 
dolcih. Nu evo nas već gore na vrhu brda, kod crkve 
Da prostranom zelenom zaravanku. To je župna crkva 
Svetinje, u obćini Mihalovci, mila uspomenami u životu i u 
pjesmah Stanka Vraza. Rodoljubnoga župnika g. Ivana 
Gajšeka sretosmo upravo pred crkvom. Uvede nas u 
razgovoru u svoj župni dvorac; iz ugledna ormarića, 
na kojem je službeni zapovjedani nadpis ,Pfarramt 
Allerheiligen,“ izvadi staru veliku, knjigu, na_prvom 
joj listu upisana godina 1788, godina postanka ove 
župe; tu prošlovječnu kvjigu, maticu župnu, raztvori mi 
župnik, te s njezina lista pročitam i upišem ove rieči 
o rodjenju i krštenju Stanka Vraza: ,Jahr 1810, 30. 
Juny um 4 Uhr Vorvittag, Ort Scherowinzen, Nr. 16, 
Name des Kindes Jakob, Vater Joseph Frass, Berghold 
(gornjak), Mutter  Katharina_ Kotnig, Pathe Martin . 
W abitsch (== Babič) Berghold, getauft von Michael Jaklin, 
Pfarrer.“ Prijazni župnik povede me iz dvorca pokraj 
prizemne pučke učione — nju je i dječarac ,Jakob 
Frass“ polazio — u crkvu, da vidim ono mjesto, gdje 
je slavni pjesnik primio sveti znamen vjere one, koja 
uči : ljubi bližnjega. Krasna je to seoska zabitna crkva, 
liepi žrtvenici, pristale slike, svud uzoran red i čistoća ; 
gdjekoji napisi bogoljubni slovenski; sve u njoj svje- 
doči, da tu čisti slovenski puk svomu Bogu pjeva i 
moli se svojim jezikom, kojim ga uči rodoljubni du- 
hovnik i rodjena majka. Čemu je pomajka, njemačka 
vlast zapoviedila staviti novorodjenče iz kraja Cerovca, 
iz obćine Žerovinaca, u ,Allerheiligen?“ ; čemu je ona 
Žerovnika — bez dvojbe tako se je Vrazova porodica iz- 
vorno zvala — civilizirala u ,,Frassa,“ te je pri krstu 
njemsčki putni list u život udarila, kao kupčev žig, 
novorodjenčetu slovenskomu na čelo ? 

Zar to nije, kao da je ta pomajka tražila od njega, 
da ono pri krstu kad kaže ,odričem se vragu“ ujedno 
tim rekne : ,odričem se materinomu mlieku, materinomu 
krilu i jeziku, rodu i otačbini, i biti ću svemu tomu, 
kad odrastem, zakleti — vrag!“ A ipak ono novoro- 
djenče, kad je odraslo, postalo je — Stanko Vraz, po- 
stalo je blagovjestnik ljubavi prama majci, jeziku, rodu, 
otačbini; a krstitelj njegov, župnik Mihovil Jaklin, koji 
je pod silu onako pisao u maticu župnu, sam je mla- 
djahnomu Stanku svietlio lučju svoga žarkoga rodo- 
ljubja, te mu je zato zahvalni pjesnik ostavio pjesmami 
i posvetami i listovi dičan spomen, a dostojni nasljednici, 
župnik svetinjski g. Gajšek i ljutomjerski g. Šrol, sta- 
više ljetos Jaklinu u Ljutomjeru, gdje je on župnikom 
umro, častan grobni spomenik. Evo što je Vraz, u Dju- 
labijah, odgovorio onomu tudjinskomu siljenju na pre- 
zir majke domovine i materinskoga jezika; taj njegov 
odgovor krili se tuda uz svetinjsku crkvu nebu u vi- 
sine. ,O moja domovino, puna sjajnih zrak, mati od 
gokola, mati od junak4! Uviek sokolove, sinke, vidla 
zdrave, nad tobom izašle zviezde pune slave! Koliko, 
koliko, sveta mati moja, ti od tudjinaca trpiš zla bez 
broja ? Nu osta ti vjera, zviezda posried noći, ia će 
tebi svietlit, kuda god ćeš poći, ta će tebe spremat, tje- 
šit i slobodit, opet tebe _k slavi i slobodi vodit. Al ti 
osta stalna, divna čista žena, od vjekova u prah viek 
neoborena, kano križ gvozdeni na visokoj gori, kojeg 
sjever bije, nu viek neobori. Zdrava bila! ti ćeš ljepše 
vidit dane, sinut će ti obraz, zamladit se rane ; tebi će 
se klanjat kule i mečiti : što je tvoje bilo, tvoje će opet 
biti!“ Kako mu je tudjinska sila omrazila materinski 
jezik, gdje ga je god čuo u nepokvarenih još čistih 
krajih slovenskih, evo kažu njegove rieči: ,Tko nij 
slušao, kako Slovenka govori, nezna, kako rajski an- 
gjeo s ljudmi sbori“ ; a gdje ga je već nestalo, ovako 

vapi za njim pjesnik, dostojan materinoga mlieka : ,,Bo- 
žanstveno, sveto slovo od djedova, kuda si nam, kuda 
iz slavskih gradova ? U grobu nam spavaš, u grobu sa- 
dara, na _koj luda sliepost pogrdom udara. Nu kolo 
sreće se kreće bez pokoja; sinut će sunašce i pred 
vrata tvoja. O davni stupovi, od vieka bijeni, vi kletiem 
. rukama uresa lišeni, vi ćete ko Memnon za koj dan 
zamnjeti, jer od Slave sunce opeta zasvieti!“ 


HI. 


Oprostiv se s gostoljubnim župnikom, s kojim ćemo 
se opet sastati o podne u Vrazovu domu, zaputimo se 
iz Svetinjah, ne odmah na Vrazov dom pravvem sje- 
vernim, nego skrećuć sjeveroiztočno prije na drugo 
mjesto, Vrazovimi Djulabijami najviše proslavljeno. Sve- 
djer medju vinogradi, gdje glasovito ljutomjersko vino 
rodi, sad malo niz dol sad jako uz brdo šećemo malu 
uru hoda ; na časove postajavajući razgledavamo se nad. 
obližnje trane vise i nizove po odaljenih brežuljnih po- 
vorkah, razstavljanih sjenatimi dolci i jarugami ; kućice, 
njive, livadice, voćnjaci, šumice oživljuju sav prostrani 
vidik, svigdje red i njega od neumorne slovenske ruke. 

Cilj našega puta dugo nam zaklanjaju briežci, koji su 
nam se pred pjim izpopriečili. Ali eno nam ga netom 
na pogledu, eno najvišega vrha u cieloj toj okolici, na 
njem biela crkvica usried starodavnih lipa: to je brdo 
Jeruzalem ; odtud je prekrasan dalek i širok vidik na 
sve strane u slovenski i hrvatski sviet. Taj vidik i s 
njim dušu svoju, obuhvaćajući odtud sav slovenski i hr- 
vatski rod, punu tuge na prošlost krvavu i razornu i 
punu nade u budućnost bolju: prikazao je Vraz pre- 
krasnimi kKiticami u svojih Djulabijah II. 53—98 ; u 
tom odsjeku jest i ona već spominjena krasna misao 0 
trijuh gorah Rogatačkoj, Kalniku i Ivanšćici, da su ,tri 
mosta slavjanska, preko kojih do dvie rukuju se grane, 

da u bratskoj slozi prava si obrane.“ Dugo sam želio 
nasladjivati se tim vidikom, dugo sam se veselio njemu, 
kako ću sva mjesta, što ih odtud Vraz pjeva, na svoje 
oči gledati a u odsjevu njegovih nježnih i uznositih 
misli; i evo sam se doželio toga vidika: samo još nje- 
koliko koraka uz brdo, pak će se Vrazovo milje raz- 
tvoriti preda mnom. Uzlazeći slušam svoga provodiča 
Vraza rieči: ,Ajdmo, pjesmo moja, gore u Jeruzalim, 
da kip zavičaja pred tobom razgalim, pa odtud u rode 
i vjekove pričaj, koli drag i krasan našjetaj zavičaj... 
Stresi ovdje prašak s umorenih noga, pa se prostri 
nica, pojuć: Slava Bogu!...Oj krasan si, krasan, ti 
moj zavičaju! Kakve u tebi, nigdje ruže necvjetaju ; 
čini se, da Bog te stvori, kraju ljubljen, da jadnu Slo- 
vencu vrati raj izgubljen.“ Na visu smo ; ali vidika nema ! 
Neba rub na okrug je sivimi oblaci prekrit, najviše pak 
od južne i iztočne, od hrvatske strane vuku se tamne 
magle, i prekidaju vienac -gorja, te kao da su raztrgane 
karike u Vrazova ,lri mosta za dvie bratske grane.“ 
Zamračeni vidik hoće mi moj provodič Vraz svojom 
pjesmom razjasniti i poutješiti me za prevarene moje 
nade, veleći on: ,Ogrnula si se u plašt maglom tam- 
nom ; nemoj, južna goro, šaliti se sa mnom: proučih 
nebesa, i znadem doista, da i za maglami ima neba 
čista.“ Poumirim se, jer u Vrazovih Djulabijah ostaje 
nam onaj vidik sačuvan u nikad nezamračnoj ljepoti i 
dalekoglednoj jasnoći. Nu meni ta poumirba nebi pod- 
puna, ostade mi živa želja, u prirodnoj sbilji uživati 
onaj razgled. Kanio sam se opet povratiti na taj vrh, 
izhod i zapad sunca s njega motriti; ali vedro vrieme, 
prijazuo do sada, ostavi me sada za sve sljednje dane, 
te me pratijaše udilj oblak, kiša, grad uz riedke pro- 
sjeve nestalnoga sunca, 

Od crkvice Jeruzalemske krenemo sjeverozapadnim 
pravcem k Vrazovu domu; već dosad nam se je koji 

put činilo, da nam se njegov crvenkasti krov pomalja 
iz zelena drveća tamo na trećem visu iza sprednjih bre- 
žuljaka i prodolica, ali ga ipak nismo pravo razabrali. 
Polagano spušta nas na niže pruženi na sjever ogranak 
jeruzalemskoga brda. Ako nam je i zastrta daljina, 
jasna nam je naokol obližnja okolica i razastire nam 
prirodni živi izvornik one slike, koju je odatle s njež- 
nim čuvstvom snimio Vraz, pjevajuć u Djulabijah : ,u 
tome okviru (okolnih gor4), ko sag dragocjeni, krasan 
zavičaja kip je ubvaćeni, kip od zavičaja kitna i ugodna: 
brda lozoslavna, polja žitoplodna; gledaj oko sebe u 
dole cvatuće, po njih raztresene liepe biele kuće, a po 
brdih crkve, dvore sa gradići . . .* S visa skrenemo strmo 
dolje stazom izpod briežna vinograda na ,Veličansku 
jamu“, prodolicu, koja poglavito razstavlja Cerovski 
brieg od Jeruzalemskoga. S lieva nam zelen gaj, pred 
nami travna dolinica s potočićem žuborećim; tud je 
Vraz često šetao od svoga doma, kad bi se amo iz Hr- 
vatske navratio, na svoj omiljeli proslavljeni vidik s visa 
Jeruzalemskoga. Evo opet gledamo ona milotna mjesta, 
onu lipu, brezu, topolu, slušamo one mile ptičice, žulo- 
voljku drobnu, kako žuberi u lugu, zlatokljunoga kosa, 
sladjahnoga slavića, što je sve Vraz nježno opjevao kao 
za uvod tik pred opisom onoga krasnoga vidika, a morda 
ga je baš ova zabitna prodolica nadahnula za te pjes- 
mice. Priedjemo Veličansku jamu, i opet se iz nje uzdi- 
žemo sve više na briežuljak ; tu je već Cerovački kraj, 
skoro ćemo biti pred Vrazovim rodnim domom. Kroz 
šumicu, pak uz vinograde, kljeti, njive dodjemo na vr- 
šak ; tu je kuća susjeda Vrazova, a eno kojih sto ko- 
raka dalje iza zelena humka proviruje cilj našega puta. 
Na humiću smo ; eto pred nami Vrazov dom, 

IV. 


Vrazov rodni dom stoji, po starom običaju slo- 
vienskom, osamljen, podaleko od susjeda, ne na samom 
vrhu buma nego zaklovjen malo izpod vrha na obronku 
njegovu. Ovelika je to zidanica na jedan sprat, criepom 
pokrivena, za seljački dom ugledna. Okrenula k nam 
svoju dugu južnu stranu s ulaznimi vrati; kroz grane 
oraha, što se pred njom a bliže k nam visi, pokazuju 
nam se četiri porazdaleka prozora prizemlja i prvoga 
sprata; nad prizemnimi prozori položena je uz duž po 
zidu tanahna ljestvica kao za uresnu zelen. Budući taj 
čas domaćina njegdje za poslom od kuće, sjednemo pod 
orah na klupčice uza stol; tu, nemareć za škropeću ki- 
šicu, stanemo crtati i mjeriti, kako bi i gdje bi spo- 
menica ploča na kući najbolje pristala. Brzo joj ude- 
simo najsgodnije mjesto izmedju drugoga i trećega pro- 
zora u gornjem spratu: tu je porazdalek dovoljan prostor 
i za poveću ploču; tako doduše neće biti ravno nad 
ulaznimi, nješto nejednako više na desnu stranu pomje- 
štenimi vrati, ali će biti baš na sriedi zida južnoga, i 
dobro vidna svakomu prolazniku vani s kolnoga puta, 
što no vodi po rečenom vršku humka, od juga nadvi- 
sujućem temelje kućne za koji hvat. Ruzgledamo malo 
oko kuće; na desnu stranu naslanjaju se o nju staja, 
bljev, kolnica, a dvoprozorno joj čelo na zapad okre- 
nuto sa suhom lozom nadvedenom od prizemlja viri u 
travnat voćnjak, koji široko  stere svoje  sjenovito 
granje na zapad i na jug po obronku, spuštajućem se 
u dolac, iz kojega se opet uzdiže na drugu stranu na- 
suprotni brežuljak. U to nam dodje domaćina France 
Vraz, rodjeni bratić Stankov, veseleći se našemu do- 
lazku. Dočim se s njim ugodan razgovor o slavnom 
stricu zapodieva, ja željno tražim na njegovu liku rod- 
binske podobnosti sa Stankom, kako mi je ovaj po 

slikah i po opisih znanac njegovih pred očima; premda 
si datle mogah tek slabo i nejasno pomišljati pravi 
Stankov lik, ipak budući mi sve milo i zanimljivo što 
može sjećati na nj, ja si motreć Franceta utvaram, kao 
da nalazim na njem tragova liku Stankovu: velike oči, 
visoko čelo, povinuti nos, blagi izraz lica bit će čini mi 
se Stankovu znancu njeki spomenak na pjesnika, stasom 
će doduše zaostajati bratić za stricem, ali krepko tielo, 
rumeno lice tridesetgodišnjega seljanina biti će rodbin- 
ska svojina, kojom je i Stanko, kad je došao u Hrvat- 
sku, pokazivao snažno zdravlje, obećavajuće dug život; 
u pjesnika je bio, kazuju znanci njegovi, visok jasan a 
tek posljednjih godina promukao glas, a i bratić mu 
progovara tankim, nu nješto hrapavim glaskom. Pozdraviv 
se medjutim i s mladom domaćicom, povede nas Francć 
uz drvene stepenice u prvi sprat u glavnu izbu, koja 
zaprema čelo kuće. Tu je valjda kolievka Stankova 
stajala, tu mnogi predmet sjeća na slavnoga pjesnika ; 
tu je starolik pisaći ormar, kojim se je služio i Stanko, 
a iz pretinaca mu pokaže nam domaćina dva tri spisa 
od Stankove ruke o baštinskih mu poslih s bratom si, 
koji je ostao gospodar na otčevini. Osobito nas obveseli 
domaćina, pokazujuć nam iz pretinca drugoga ormara 
dvie tri stare latinske knjige i zemljovid, što ih je rabio 
Stanko u djetinstvu svojem; s ponosom pokaže nam 
zatim dva poklona Vrazovu domu od štovatelja njegovih. 
Jedan je poklon od slovenskih uglednika, zlatorezni 
»Album Vrazov“, što ga je prije koje godine amo poslao 
iz Ljubljane rodoljubni g. Vatroslav Holz. 

Otvaramo Album, i s radošću čitamo mu list po 
list, na svakom liepe spomenice pjesme ili izreke na 
slavu Stanka i rodnoga mu doma, te za bratsku ljubav 
slovensko-hrvatsku : evo dakle i u Albumu Vrazova 
mosta ,za dvie bratske grane, da u slozi prava si 
obrane.“ U Album napisali su svojom rukom izreke ili 

pjesme : otac domovine Janez Bleiweiss, slavna pjesnica 
gospodja Luiza Pesjakova — njezin krasno osjećani 
sonet slavi Preširna i Vraza, — zatim još ovi pisci i 
uglednici : dr. Vošnjak, Jurčić, Vatroslav Hole, Cimper- 
man, prof. Levec, Hribar, Lapajne, Župan. Drugi dar 
jesu u trobojnom vezu ukupna djela Vrazova, Maticom 
Hrvatskom izdana ; taj je dar od Matice uručio vriedni 
rodoljub g. Lapajne, ravnajući učitelj na Krškom. Tim 
darom premalo se je bila odužila Hrvatska Vrazovu 
domu, nu ova godina bit će početak veće harnosti tomu 
domu od strane naše. Slovenski rodoljubi dali su svojim 
Albumom liep primjer budućemu nastojavju, kako bi se 
Vrazov rodni dom dostojnimi spomeni na slavnoga 
pjesnika držao sveudilj u harnoj časti potomstva. Koliko 
smo najpače mi Hrvati dužni po mogućnosti što ljepše 
čestiti i kititi ovaj dični dom, to sam živo ćutio, kadno 
sam iz govora domaćine Franceta sa slastju razabirao, 
kako on, premda skroman seljanin, bistro shvaća i po- 
nosito ćuti diku ovoga svoga doma, slavu Stankovu, i 
kako mu je na srcu da bude po čednih prilikah svojih 
čuvarom milih uspomena na neumrloga pjesnika ; u toj 
sviesti domaćina, dovoljno znajuć o pjesmah Stankovih, 
veselo mi se ponudi da će mi biti provodičem u okolici 
i pokazati mi mjesta, kojim je u onih pjesmah traga, 
da će me povesti u ,Žerovinsku dubravu,“ iz koje su 
Stankovi ,Glasi,“ i tako dalje; nu porad kiše i pre- 
kratka odmjerena mi vremena nisam se mogao užiti 
prijazne ponude sviestnoga Franceta. Dok mi u tom 
spominjanju na Stanka, pridodju iz Ljutomjera gospodin 
Ivan Kukovec i Vatroslav Mohorič. Pozdraviti se i 
upoznati se s njima, osobito mi je bilo milo. Gospodin 
Kukovec bio je naime onaj, koji je uza svoje mnoge 
poslove, kao posjednik, kao predsjednik pučke štedio- 
nice i kao narodni saborski poslanik kraja Ljutomjer- 
skoga, ipak po svojoj rodoljubnoj radinosti našao sgode, 

da prvi odlučno pokrene ljetošnju proslavu sedamdeset- 
godišnjice rodjenja Stankova svojim pismom ,Matici Hr- 
vatskoj“, pozivajućim na posao ; gospodina Kukovca ide 
dakle hvala, što je potaknuo, te je liepa zamisao o 
pjesnikovoj proslavi, već od dvie godine izjavljivana po 
novinah slovenskih i hrvatskih, napokon stupila na ži- 
votnu snagu. U Vatroslavu Mohoriču pako imah prilike 
viditi, što sam pri ovom svojem putu toliko želio, opet 
jedan živi svježi list Stankova roda, naime rodjena 
sestrića Stapkova, sina Stankove omiljele sestre Anke 
udate za Mohoriča, prama kojoj je pjesnik kao starijoj 
si sestri i reć bi drugoj majci svojoj svedjer gojio naj- 
uježniju ljubav, pjesme joj posvećivao, u pjesmah ju 
prizivao i slavio, i na smrti svojoj nje i porodice joj 
s bratimskom ljubavi 'se sjećao ; te mile uspomene vierno 
i dostojno čuva Vatroslav u svojoj rodoljubnoj i; za 
njegove skromne životne prilike, sbilja prosvećenoj sviesti. 
Tako pripopuniv se naše družtvo, malo poslie još i prina- 
došlim gosp. župnikom Gajšekom, sjedvemo za objedni 
stol, i uživajuć mile nam gostoljubne ponude Vrazova 
doma zapodievamo na povodu g. Kukovca prvi dogovor 
o Stankovoj sedamdesetgodišnjici. Nad nami krov, koji 
je Stankovu zibku nadkrivao, oko nas predmeti: i ljudi 
spominjući na njega, nadahnjivahu naše družtvance, nje- 
govoj proslavi namienjeno, te se redahu zdravice iz 
žarkih srdaca izviruće i u žarka srdca prodiruće. Svi 
smo ćutili, da je ovaj seoski Stankov rodni ,hram* — 
tako Slovenac zove svaku kuću — postao slovensko- 
brvatski sveti hram bratske ljubavi, a da je on to 
postao po slavnom sinu svojem za to, jerbo je Stanko 
Vraz i u daljini, uviek skroz sav svoj život, usred vi- 
sokih ciljeva svojih, kao svetinju nosio i sinovskom vjer- 
nom ljubavju častio ovaj svoj rodni dom u najčišćem skrovi- 
štu svoga srdca, te je najčišće iskre svomu žaru pozajimao | 
svedjer iz ognjišta rodnoga si doma, pohadjajuć ga 

malne svake godine, u mnogih svojih pjesmah očitujući 
nježnu svoju ljubav prama njemu, prama svojoj sestri 
Anki, prama brižnikom i dionikom svoga djetinstva. 
Otvaramo Vrazova djela, poklon Matičin, i sada, 
u izbi, gdje mu je kolievka stajala, s ganućem čitamo 
usred veličajnih Djulabija njegovu pjesmu svojoj majci : 
»Kad me njegda, majko, u zibku dievaše, prekrstiv me 
svagda suze si lievaše. O sad tvoju shvaćam skrb i suzna 
lica: ništa sretna neču od moih Rodjenica. Dok me 
sprovadjahu svud molitve tvoje, slobodne i mirne bijahu 
prsi moje; a sada, “zelena čim te trava krije, hiljada 
strjelica moje srdce bije! Da ti opet mogu na krilu po- 
Čivat, piti dah od _ usta i o raju snivat! Ah da to je 
meni, znala bi dušica, gdje izvire žednim voda zabit- 
nica!“ Otvaramo pjesme, koje su spomen njegove nježne 
bratske ljubavi prama sestri Anki; čitamo pred sbirkom 
prevedenih pjesama ,lzza mora“ posvetnu pjesmu njojzi : 
»sestro Anko, srdce milo! Kako ljubav toli mnogu na- 
graditi tebi mogu, od kolievke moje Vilo?... Ja osta- 
vih kraj svoj rodni, tvog se liših lica mila, slaba pro- 
strieh svoja vjetrila na put sklizki i zahodni. Nu osta 
stalna bratska vjera ; zato evo izza mora šljem ti gjer- 
dan umotvori svjetla zlata i bisera. Primi rado, što 
uhvatih u te okvire, tebe dvoreć ; blagoslov" me s dalji, 
sboreć : skoro mi se opet vrati.“ Čitamo još podpuniji 
pjesnikov spomenik njegove ljubavi sa sestrom Ankom 
u pjesmi, kojom svoje ,Glase iz dubrave žerovinske“ 
posvećuje ,Posestrimi Dragojili“. ,U težkoj bolesti svo- 
joj — tako pjeva Stanko — ,stadoh vapit s tugom 
mnogom : gdje si, sestro? ah priskoči, te mi sklopi ru- 
kom oči, ja umirem, Anko! — s Bogom!... Al se u 
taj čas ujavi, neznam odkud, sestra mila, pa odgoni sva 
strašila, vas od duše san nezdravi, te mi utre blagom 
rukom izmučeno, znojno čelo.... Odkud Avko? — ja 
zapitah — što te tako_brzo doni, te ti meni bol ukloni 

i vidjenja grozovita ?“ A prividjajuća se pjesnikovu duhu 
sestra odgovara: ,,O moj brate, ozdravio ! Mene sinoć 
jad obuze, stadoh sluteć ronit suze, što si mi se raz- 
bolio. Tim zamolih višnjeg Boga, da mi milost tu udili : 
da se duša moja odkrili k tebi, tješit jada tvoga. Viš- 
Dji smjernu molbu začu, pa na krilih od ljubezni šlje ju 
k tebi, u boljezni da te tješi i u plaču““. Raztvoriv oči 
i razabrav se prepoznaje pjesnik, da je to posestrima 
Dragojila ona mila njegovateljica, koja mu se je u 
snatrenju prividjala sestrom Ankom, pak nastavlja : 
»odtle znadem, posesirimo, da si duša sestre moje, 
koju mi nebo poslalo je, da bi utjehu mojoj (duši) imo ; 
rekši s Bogom kući rodnoj, došav k braći za granicu, 
da bi imo uzdanicu tu na stazi prem zahodnoj“. Taco 
je pjesnik u hrvatskoj svojoj  posestrimi  Dragojili 
našao duševnu sliku i priliku sestre svoje Anke, i zamje- 
oDjujući jednu za drugu jednako častio obadvie, i naj- 
nježniju bratinsku ljubav sestri svojoj izkazivao. Kćeri 
sestre svoje Anke, Milici Mohorič, posvetio je pjesmu 
»Grlice*, a od nje same još djevojčice čuo je priču 
slov. narodnu, koju je tu opjevao, dočim ju je ona pri- 
poviedala bratcu svomu malome ; zato joj pjeva: ,Nut 
Milice mladjana, grlice majkina! Ljuljaj Vladka sla- 
djana, majke zlatna sina. Ostao um ti mladostni, viek 
drage pjesmice, samo od suz radostnih rosne tre- 
pavice. Ko sanak te hvatila vatra od ljubavi, kroz živ- 
ljenje pratila svedj u sreći, slavi. Toga sanka blagoga 
viek ti neodnila, nu sred raja dragoga kolievku sgra- 
dila“. Jednu pjesmu ,Nenadani“ posvetio je pripisom : 
»Tetični Rezi Križanič Muropoljanski“, a opjevao je u 
ovoj pjesmi baš njezine zaruke. Pak ne samo majci i 
gestri, toj ,od kolievke svoje Vili“, nećakinji M. M.i 
tetični R. K. postavlja Stanko trajan spomen u pjesmah, 
nego i seoskim susjedam svojim, čuvaricam i družicam 
djetinstva svoga, pjevajući im: ,Oj Slovenke krasne, vi 

morske djeklice, od kolievke moje krotke grli- 
čice! Oj Slovenke, Bogom posestrime mije, bile viek 
zelenim našim gajem vile, viek vam duša čista i nevina bila, 
tudja zmija srdca vam neotrovila ! Čuvao vas angjeo, neba 
sinak prosti, svedj vas nadkrivajuć štitom narodnosti“. 
Čitajuć ove i mnoge druge ovomu domu i okolici 
zavičajnoj na slavu spjevane pjesme Stankove, ćutimo 
razdragani i uzneseni, da te Stankove pjesničke misli 
njekim višjim svjetlom obasjevaju čedni rodni mu dom, 
u kojem sjedimo ; ćutimo, da je Stanko Vraz tim i samim 
time što mu je u srdcu bio uzki rodni dom ipak kao sveto 
ognjište, goruće neugasnim plamenom ljubavi za majku, 
sestre, rodjake rodjake, seoske drugove i družice, postao 
vriedan da bude blagoviestnikom ljubavi za obćeniti 
i prostrani dom svega koljena slovenskoga i hrvatskoga, 
pače u obće slovienskoga, pače u obće ljudskoga. Do- 
spjevajući kraju takovi naši domjenci o Stankovih pjesmah 
i naše zdravice njemu na slavu a rodu njegovu za sreću, 
napokon u vatren složan uzklik, da bi ovomu rodnomu 
domu Stankovu i njegovu svemu rodu nebesa uvjek 
blaga bila i srećom ga kitila i štitom narodnosti štitila, 
u taj uzklik srdca naša napokon provališe, ujedinjena 
tim sladkim svetim čuvstvom, da neumrli duh Stanka 
Vraza udilj rado boravi kao u ,hramu“ u tom skrom- 
nom domu, komu je on uzoran svakom mišlju i sva- 
kim činom svojim vjeran sin bio. Za uspomenu svoga 
prvoga dogovora o pripravah za sedamdesetgodišnjicu 
pjesnikovu, držanoga u njegovom rodnom domu, zapi- 
sasmo se u ,Album Vrazov“ svi nazočni: Francć Vraz, 
pjesnikov bratić, Vatroslav Mohorič, pjesnikov sestrić, 
Ivan Kukovec, Ivan Gajšek, Anton Žižek, Anton Jesih, | 
Vjekoslav Kranje, i ja Oprostiv se s domaćinom, doma- 
ćicom i staricom joj majkom do vidjenja pri pjesniko- 
voj slavi, na odlazku od slavnoga doma razgledajuć se 
po voćnjaku i tratini oko njega dolaze nam na pamet 

dvie pjesme iz mladosti Stankove, posvećene baš sa- 
momu tomu domu: ,Tuga“ od g. 1884 i ,Prvi rasta- 
nak“ od g. 1833, te si ponavljamo iz njih sliedeće 
čuvstvene stihove: ,K6 pod jesen lastavice družne sku- 
pljaju se na visokih stienah, tu začinju pjesme milo- 
tužne gledajući na gniezda ljubljena, za tim dižuć krila 
prem nerado kreću dalko za to sinje more: tak se 
prašta sad moje srdce mlado s tobom, gniezdo, moj 
domaći dvore!... Braća draga, dosad ko angjeli 
što kroz život vodjahu me taj, sestre krasne ko golubi 
bieli pretvarahu zemlju mi u raj: a sad ruke pružć mi 
k razstanku!... Nu opet se vraćam k dragom dvoru: 
tu j* vrt s cviećem, na njim roj lepir4, tu studenac pri 
listnom javoru, i lug zelen, u njem stanak mira; do 
njeg travnik, brz konjic na paši — na nj se mahnem, 
da zviždaju grive; tu i oganj, u okol momci naši, svi- 
rajući il pojuć pjesme žive, a na njivi žanjući sestrice, 
medju njimi i ti, ljepša zore! — Sve je prošlo, a ja 
skrivam lice, plačuć s tebe, moj domaći dvore“ ! Sbogom 
ti gniezdo vječitoga slavulja, Stankov domaći dvore, 
8 bogom ! I tebi je tvoj vjerni sin pjevao one svoje 
žarke želje: ,Čuvao te angjeo, neba sinak prosti, svedj 
te nadkrivajuć štitom narodnosti !“ 


V. 


Podjemo put sv. Miklaša —- to župno mjesto 
spominje se često u listovih i pjesmah Vrszovih — gdje 
no je kod župnika bio urečen za večeras podpuniji sa- 
stanak za dogovor o sedamdesetgodišnjici, imajući onamo 
pridoći još i ostala gospoda Ormužka. Udarimo opet | 
istim pravcem, kojim smo bili došli amo, na Veličan- 
sku jamu pak na Jeruzalemski vis; uz put zaklonimo 
se od kiše u kamenosvodnu, dvoredom petakinja iz- 
punjenu pivnicu kljeti župnika Gajšeka, pod kojega 
gosto- i rodoljubnim kolovodstvom tu se nastaviše tek 

prekinute žarke zdravice u slavu Vrazovu i u sreću 
skupne nam duhom domovine. 

Jenjajuć kiša, spuštamo se u Veličansku jamu, 
uzpinjemo se na Jeruzalemsko brdo; ni sad nema od 
tud dalekovidna jasna razgleda kao ni od jutra, pače 
sad se još više nadvijaju na svib stranah sivi oblaci, a 
muklo odtutnjuje grmljavina u daljini. S visa skrenemo 
jugoiztočnim pravcem na niže, i eto nas za čas stazom 
vinogradnom nad dubokom čisto izkrčenom jarugom : , 
to je onaj Babjiklanjac, koga je Vraz pjesmom 
proslavio, prikazujući, kako su tu prije kojih sto godina 
junačne Slovenke pobile konjaničku četu navalivšu amo 
na plien, palež i razbojstvo ,od Lendave“ iz ,bjedo- ' 
nosne Ugarske,“ baš kadno su svi mužkarci ovoga kraja 
bili otišli na daleku carevu vojnicu. Nisam imao kada 
 obaznati za živuće morda još potomke onih, štono su 
se junački ponieli ovdje i osvetili popaljeni od naval- 
nik ,Svet Miklaš i Slančju ves,“ te im je Vraz pje- 
smom ovjekovječio imena, a to su poglavito Dora 
Bratušina, Magda Zobovićka, i jedini pri 
tom mužkarac, stari prosjak Filipić; ali Marinu 
Mohoričku, prvakinju pri onom boju, bez dvojbe 
sadanji Mohoriči spominju s ponosom kao svoju junačku 
prababu. Kako je Stanko Vraz vjerno ljubio svoj rodni | 
kraj i slavu njegovu rado pronosio pjesmom hrvatskom 
po svem jugu slovienskom, to će njegovi bližnji zemljaci 
razabrati takodjer iz one njegove pjesme ,Babji klanjac“ 
i iz posvete joj namienjene Radomierčaninu Fravji Mi- 
klošiču svomu djačkomu drugu, u kojoj Stanko pjeva: 
Nam nadasvim naših zibkai mio kraj bi- 
jaše Mure, Dra ve, gdje slavulja, puna slave, hlad- 
kom pjiše grana šibka ; tu ti snivat mojoj Vili sa se- 
strami godi sada, te po raju trepće rada, koga ah! 
smo ostavilij;jtu svesplićesaduslavunaših 
baki vienceikite,.... da osvietlirodne 

dole.“ Kiša te kiša nije nam dala na daljnem hodu, 
koji sliedimo svedj na jugoiztočnu stranu stazami i kol- 
nici, uživati uspomene, što ih jamačno ovaj kraj na 
Vraza navraća; samo mi na jednom mjestu pokazaše 
tamo podaleko prieko dolca strmo se uzpinjući ,10z0- 
slavan“ brieg sa sivokrovnom kljetju: to je onaj vino- 
gradni osebujnak Staukov, o kojem ima u dopisih mu 
sa sestrom Ankom spomena. Izmienjamo prodolice tra- 
vogojne i žitorodne s brežuljci šumskimi, svedj nam na 
pogledu protegnuti visovi vinogradni, na kojih se često 
iztiču biele kljetice ili gospodski ljetovni dvorci; kad- 
što minemo pokraj pristalih kućica seljačkih, koje red- 
nošću i uglednošću svojom i svega što ih okružuje: 
staje, vrtića, plota, njive, pokazuju uzornu njegu slo- 
venskoga seljaka, iliti, kako ondje vele, kmeta. Dok mi 
prešav zadnjim poširokim dolcem uzlazimo cestom na 
briežak, s kojega bismo se spustili na drugu stranu 
k Svetomu Miklašu, dostigava nas crn oblak te grmeć 
i krupno prokapljujuć skreće nas gore uz brdo šum- 
skom stazom, da se u vinogradnu kliet župnikovu za- 
klonimo. Uzašav na čistinu evo nam željenoga zaklo- 
ništa. Iz pljuska utečemo pod pivničnu strjehu ; na ste- 
penicah joj prijazno nas dočeka župnik Sveto-Miklaški 
g. Majhenič. Veselilo me je viditi u njem domorodca, 
koji je u mladosti svojoj Stanka Vraza poznavao, po- 
hodiv ga njegdje god. 1847 u Zagrebu. 

Za čas se naše brojno družtvo u prostranoj ali 
od gusta dažda zamračenoj kljetnoj preši ponamjesti u 
način idilski i slikovit, da bi mogao služiti za predmet 
nizozemskoj slikariji; oko velike bačve, koje prostrano 
gornje dno služi za užinski stol i za podnos svieći tje- 
rajućoj gusti mrak u zakutke, posjedamo koji gdje na 
bačvicah, stolcih, podsjecih, daskah. Što je toj ladanj- 
skoj svjetlomračnoj sličici podavalo ujeki poetični sjaj, 
bijaše dakako u svih nas: misao zanosna na Vraza, 0 

kojega proslavi se nastavljao daljni pripravni dogovor ; 
tu se je najpače zamislilo, da se ima u crkvici na brdu 
Jeruzalemskom, spadajućoj pod župu Sveto-Miklašku, 
odslužiti svetčana misa prije pohoda k samomu Vrazovu 
domu na odkrivanje spomenice ploče na njem; tu su 
nazočni rodoljubi slovenski mnogu žarku zdravicu za- 
kresali, te je u brzo sva naša srdca sastavila jedna kao 
munjevna struja, izbijajuć vrele iskre za ono ognjište, 
koje je Stanko Vraz, izgarajuć kao fenić“-ptica sebe, za 
blovence i za Hrvate uznjetio, a vjekovom namienio : 
ognjište duševne zajednice ,,za dvie bratske grane, da 
u slozi prava si obrane“. U tom krugu ja sam opet 
živo oćutio, koliko smo mi Hrvati dužni harnosti na- 
prama majci Sloveniji, što je za nas rodila Stanka 
Vraza; a da ga je rodila i za Slovence, da je on sav 
jednako i njihov kao što je naš: to se prekrasno oči- 
tuje u Djihovu plemenitom zanosu za njegovu proslavu, 
taj zanos je zalog njihova najsvjestnijega i najpožrtvov- 
nijega bratinstva s nami, ali taj zanos je i podpuno 
zavriedio Stanko Vraz, jer je on u istinu isto toliko 
slovenski, koliko hrvatski pjesnik: ta njegove pjesme 
sve su, a poimence Djulabije su protkane žarkom lju- 
bavju prama rodnome mu slovenskome kraju i prama 
svoj Sloveniji. Dočim mi tako topimo srdca na ogrievu 
skupnoga nam duševnoga ognjišta, komu su Vrazove 
pjesme negasnuća te i pod pepelom uviek živa žeravica, 
vani dažd prestaje, grom se odmiče u daleke strane ; 
a u našem kolu ruke si podaju skladna sborna pjesma 
slovenska s hrvatskom ,liepom našom domovinom“, pak 
nemože ni vedre, Sloviencu prirodjeue šale manjkati, 
njom nas razigrava gospodin Jesih pjevajuć slovensku 
pošalicu i čitajuć tužbu našega ,kumeka z Čič“. Već 
je i sumrak. Oprostimo se s vriednim župnikom i kape- 
lanom, te dočim se ostala gospoda povraćaju zapadno 
ona Svetinje i Ormuž, mene povedu gosp. Kukovec i 

Mohorič pravcem sjevernim na Ljutomjer, kamo sam 
imao stići na noćište. 

| Stazom od pale kiše sklizkom pomičemo se po- 
malo napred medju vinogradi po visu, s kojega se za 
dubokimi i već tamnimi prodoli vide na desno i lievo, 
na zapad i iztok, drugi i treći uporedni visovi, odrazu- 
juć se mrkosivo od prisvjetloga , porazvedrenoga ruba 
nebeskoga. Vatroslav Moborič krati nam tegotni put 
pripoviedajuć svoje sitne uspomene na Stanka; sjeća 
se kako je pjesnika, bivši dječarac jedno osamgodišnji, 
dvorio zadnji put prije smrti došla amo rodu u pohode ; 
spominje se, kako ga je pjesnik ljubezno svjetovao, 
kako je nježno pazio milu sestru Auku — Vatroslavovu 
majku —, pa kako je zatim poslie njekoga vremena 
stigla viest iz Zagreba o smrti pjesnikovoj i o ljubavi, 
koju je on i na samrti izkazao sestri i porodici njezi- 
noj. Živo mi je pak svanuo pred očima milotan pjes- 
nički lik Vrazov, kadno sestrić njegov pripoviedaše, kako 
bi svagda, kad bi dugobradi pjesnik u hrvatskoj surki 
došao amo, glas o njegovu dolazku odmah obletio sve 
obližnje dole i vise na veliku radost svim djevojkam, 
jer bi ih Stanko sakupljao oko sebe da mu pjevaju 
pučke pjesmice, a on bi im piev pratio svojom frulom, 
pak bi ih darivao šarenimi rubčaci ; a kadšto bi se, da 
pjesnika iznenade i osobito obraduju, na večer ponamje- 
. stile djevojke u sborove po suprotnih brežuljeih te bi 
pri sjaju zapaljenih kriesova odpievale jedne drugim s 
briega na brieg, a pjesnik bi se blažen nasladjivao tim 
čarobnim glasjem i odglasjem nedoglednih pjevačica, koje 
su na obsjevu kriesnom prosievale u tamnu daljinu kao | 
noćne biele vile. Pogledajući po briežuljcih naokolo nad 
prodolicami slabo se iztičućih iz mraka, kroz koji tek 
gdje i gdje sine svjećica domovna, prividi mi se od 
Mohoričeve pripoviesti kao da se evo sad ponavlja onaj 
Vrazov prizor seoske poezije; ali i minuv; me za čas 

taj privid, ostade mi misao, da one mile seoske pjeva- 
čice nisu samo bile kolievci Stanka Vraza ,krotke gr- 
ličice“, kako im on veli, nego da su one i pri kolievci 
mnoge njegove pjesme gučale: slovenske seoske pje- 
valice bile su u mnogo učiteljice umjetnomu pjesniku 
Vrazu. Pak tko da onda nepoželi, da bi sada opet jed- . 
nom djevojački sviet ovoga kraja upoznao Vrazove 
pjesme i vidio, što je sve krasna umio stvoriti slavni 
njihov zemljak, učenik njihovih majčica i babica, raz- 
noseći svojom umjetničkom rukom njihove zabitne pjes- 
mice i kriesove po hrvatskih i po svih visovih širokoga 
slavenstva ?...1Iz visne čistine, na kojoj se za onu uru 
hoda promicala pokraj nas mnoga biela kliet, stanemo 
se spuštati niz dol, u mrak, što ga još gustijega na 
nas stere uzdižuća nam se od zapada bujna šuma ; jedva 
razabiremo sklizku stazu, ipak za stopami provodiča 
Mohoriča sigurno silazimo po travnih obroncih sve niše - 
u livadn i močvarnu ravan; u mračnoj tišini čulo bi 
se sklizavo i glibno koracavje, ali mi čujemo samo piev 
našega provodiča, koji tankim tihanim glasom čuvstveno 
pjeva krasnu onu pjesmu slavnoga Slomšeka, kako su 
stari Slovinci pod svetom lipom bogove svoje častili. Uz 
pjesmu, koju sam željan opet i opet čuti, eto nas iz 
briežna mraka već dolje na cesti u svjetlijoj ravni Lju- 
tomjerskoj, nad kojom se samo podaleko s lieva tamneći 
daleko pruženi brežuljak odrazuje od zapadnoga neba ; 
eto nas već i kroz selo pred Lijutomjerom, pak pokraj 
groblja, pak kroz ulazni drvored u prvu ulicu Ljuto- 
mjera, gdje me suputnici sprovedu na noćište, meni toli 
željeno poslie duga hoda od zore do polunoći. 


VI. 


Sliedeći dan u jutro sprodjem se u prijaznoj prat- 
nji g. Kukovca po Ljutomjeru, koji, jedva brojeć 
tisuću stanovnika, ima ljepušan oblik gradski -s mnogimi 

dućani sve samih domaćih trgovaca i obrtnika bez tu- 
djinskih doselicA ; ipak su po nehajnom običaju, koji se 
i kod nas drži, svud njemački napisi, uz dvie liepe iz- 
nimke, uz dva dobra omina: slovenski napis regi 
sgradu pučke škole — u njoj je jamačno već 
Stanko Vraz dovršivao poslie Svetinja svoje početne 
nauke — i sgradu pučke štedione, kojoj je pred- 
sjednik g. Kukovec. Ta dva slovenska napisa na puč- 
koj školi i pučkoj štedioici pozdravih kao 
dobar omen, dobru kob za budućnost. Tražeći uspo- 
menia na Vrazove pjesme, skrenemo u viećnicu na ve- 
likom, posve gradskom, jednospratnimi liepimi kućami 
u podug četverokut izzilanom trgu. U dvorani viećnice 
gledam na stieni dvie stare slike, što prikazuju junačku 
obranu Lutomjerčana od navale tako zvanih ,Kruci“ 
»iz bjedonosne Ugarske“ ; nu jedva se još razabiru 
boje i lici na njih, te ni spužva viećničkoga pandura, 
koji je zamočiv ju prebrisao slike, neoživi prikazanih 
Murinih vala i bijućih se vojska. Ali još živi spomen u 
Vrazovih Djulabijah onim, koji ,kod Mure razbiše, srdca 
hrabrenoga, vraga odpadnika Slave, vjere, Boga, vraga 
odpadnika, koji kleti ište oskvrnut im postelj i sveto 
ognjište“ : tako pjeva slavu Ljutomjerskoga kraja 
domaći pjesnik, a dopunjuje one svoje pjesničke kitice 
opazkom : ,»U vrieme Rakocijeve bune jedna od njego- 
vih četa hoće provaliti amo prieko Mure, da oplieni 
Štajersku. Ali tadanji Ljutomirski župnik Petak oju- 
nači Ljutomirce, digne ih na oružje, prikupi još i 
obližnje seljane, Noršinčane, Babinčane, Vržence i ostale, 
te povedši tu malu četu na Magjare razbije ih i odtjera 
od Mure. Viesti o tom boju ima u rukopisu g. I. Po- 
voden deficient u Ptuju. U Ljutomiru u viećnici imadu 
dvie slike o tom dogodjaju, nu već su veoma izštećene, 
budući da se nitko o njih nebrini“. Morda će ove 
opazke domaćega pjesnika potaknuti (Ljutomjerčane na 

veću brigu za one slike, morda na zamjenu njihovu 
novimi umjetničkimi, da bi se tim u potomstvu čuvala 
uspomena na junačtvo pradjedova ; čini mi se pak da 
sam vidio u viećnici i poprsnu sliku, prilično sačuvanu, 
onoga pobjednoga vodje, župnika Petaka, koji je imao 
u rodoljubju dostojnih nasljednika , zaštitnika svoga | 
naroda: od starijih je takov bio poimence župnik i de- 
kant Mihovil Jaklin , ujak i rodoljubni Mentor Stan- 
kov. U viećnici sam vidio i dvie tri stare rukopisne 
knjige, sadržavajuć bilježke i zapisnike o starodavnih 
obćinskih poslovih Ljutomjerskih ; u tih prošlovječnih 
zapisnicih čitaju se medju imeni zastupnika dosta 
često imena na ić iliti ič, a i sada su u tom 
kraju, osobito u Šćavničkom i Murskom polju , dosta 
česta takova imena, poput hrvatskih, pak i izgovor je 
pučki jasan, te Hrvatu mnogo razumljiviji od kranj- 
skoga ; ovokrajni Slovenci i kažu Kranjcem, da gutaju 
rieči. Pohodiv zatim vriednoga rodoljuba župnika gosp. 
Šrola, koji se veoma uzradova spremanoj proslavi Vra- 
zovoj, pak g. odvjetnika dr. Mravljaka, izšetamo iz 
mjesta drvoredom do u mlin Vatroslava Mohoriča, koji 
mi bješe rekao da ima sliku Stankovu, a ja sam želio 
i nadao se naći ovdje u rodnom pjesnikovu kraju koju 
sliku njegovu, kakove nema u Zagrebu ; ali i kod Mo- 
horiča i kod drugih ovdje jedina je slika ona, što juje 
Trstenjakov ljubljanski koledarček od g. 1855 razširio, 
a načinjena je po zagrebačkoj muzealnoj, s mrtvoga 
lica snimljenoj ; zemljaci pjesnikovi rado će prigrliti 
bolje za živa pjesnika postale slike, što ih naša Matica 
sprema obnoviti i razdieliti. Poslie podne, nesmijući se 
porad oblačna neba izvesti u okolicu, uzadjemo šumskim 
puteljkom na ,lozoslavne“ brežuljke, što se nad ravnim 
Ljutomjerom uzdižu od jugozapada, te s tih visova, naj- 
pače iz triema visoke kljeti prijazno nas susretajućega 
Ljutomjerskoga načelnika razgledamo: se naokolo. Za 

vedrine krasan mora odatle biti vidik po okolici; ali 
sada iz sivkaste maglice, što: se naokolo u daljini stere 
a osobito sjeveroiztočno nad širokim Murskim poljem, 
samo nejasno proviruju bjelasajuć se mnoge crkve i 
kuće nebrojenih tud razsijanih sela i trgovišta, a onamo 
zapadno na briežuljeih oblačnom visinom prekritih jedva 
se iztiču tornjevi Male Nedjelje, sv. Antuna i drugih 
župa, pak ovamo na sjever iz Šćavničke doline, koja sa 
sjeverozapada medju dvoredom brežuljaka teče u pučinu 
Murskoga polja, vire na humcih.crkvice sv. Duha i sv. 
Jurja ; prama jugu nješto je jasniji vidik: eno preko 
trsovite i livadne nizi s podalekih visova južnih po- 
zdravlja nas vršak crkvice Jeruzalemske, a s desna joj 
na Cerovačkom briegu Vrazov rodni dom. Nu prem se 


sada magle i oblaci vuku na okrug, u pjesmah doma- 


ćega sina, u Djulabijah Stanka Vraza svietli nam uviek 


: jasan, njegovom žarkom ljubavi obasjan vidik na to 


Mursko i Šćavničko polje i na te povorke brežuljaka, 
što razstavljaju jedno od drugoga i što su od zapada 
obrub dolini Šćavničkoj. Eno na sjever u toj dolini selo 
do sela krasnih starodavnih imena, med kojimi osobito 
dvorac grad Branoslavci“ uzbudjuje mila čuvstva, eno 
na zapad uz brežuljke Malo-Nedjeljske sela Godomjerci 
i Radoslavci ; a evo u Djulabijah Vrazovih milotužna 
odsjeva tim mjestom : ,Slušaj, srdce, slušaj sladjahna 
imena, što blagim slovenskim krstom su krštena, sla- 
djahna i sladja od pjesni slavulja, i krajine ljepše od 
krila metulja. Oj vi Godomjerci, Radoslavci slavni, vi 
ste glasno groblje od vjekova davnih; u tom groblju 
djeda počivaju glave, viencem ovjenčane prezirane slave. . . 
Mile Godomjerke, mile Radoslavke, ljubezne i krasne 
vi ste bjeloglavke.“ A eno tamo na protivnoj strani po- 
daleko u sjevernom uglu Murskoga polja već na domaku 
graničnih Murinih vala veliko trgovište Vržjć (od Nie- 
maca izkvareno Wernsee), sada tamno u magli, ali 

svjetlo u Vrazovih pjesmah, koje, zovuć ga po slavnih 
Thebah na novogrčku Tivom, slave ga ovako: ,Žitom 
ogradjena eno Tiva stoji, hrabrih vitezova silu što za- 
doji, što nose ko triesi na konjma visokim poraz četam, 
koljuć mačem ih širokim“, a bliže k nam evo u tom 
polju Noršenci, Babinčani i ostali, kojim skupa s Vr- 
ženci i Ljutomjerci čuvaju slavu Vrazove rieči, da ,kod 
Mure razbiše vraga, odpadnika Slave, vjere, Boga“; cie- 
lomu pak tomu Murskomu polju, dajuć mu slavno ime 
stare Tesalije, pjeva domaći pjesnik Stanko : ,Do Tive 
Tesalja prostire se ravna, od hrabrih konjic majka 
plodna, slavna ; konjica, što po zraku, pasuć, glave nose 
i na skočni mejdan hitri vjetar prose.“ A opet gle u 
onoj, sa sjeverozapada simo na jugoiztok protežućoj se 
dugoj povorci brežuljaka, što razstavljaju iztočnu, t. j. 
Mursku od zapadne t. j. Šćavničke ravnice, gle eno u 
toj povorci već gore pri sjevernom dau ponad sv. Jurja 
visi se na brdu crkvica ,Kapela“, blizu nje kaže puk 
špilju ,Atule“, što je domaći povjestnik Krempelj tu- 
mačio hunskim Atilom, a domaći pjesnik u istoj misli 
pjevao : ,Više gledj zelenu glavu diže brdo! Tamo kan 
vladaše pleme svoje tvrdo; odtuda po svietu kunuć 
ukaz razsu kano kletvu pakla, danas još na glasu... 
Al se slavno izni Slava iz te vatre, jer nje srca 
porod ave ih listom sate.“ Napokon svrni još jed- 
noč okom tamo na sjever dalje Vržja, već preko 
Mure, tu se naziru krasni Bjelotinci: oni su dali 
ime Vrazovoj jednoj (nedovršenoj) pjesni, u koje pr- 
ovih kiticah ovako slavi pjesnik  dubravu  Bjelotin- 
sku, imajući na umu prirodne dražesti svoga zavičaja 
u obće: ,U dubravi mnoga ptica pjeva žuboreći u glas 
rajski blagi — ti bi mislio cieneć način dragi — te u 
tebi skače duša živa kan" u nebo da ju već poziva 
rajski angjeo il' nebeska dieva. Al tko uli tu jim pjesni 
snagu? tko slavića tu milost nauči? tko | uzhiti žuto- 

voljku dragu? tko razblazni i ostale ptice, da g? nad- 
tječu pjesnim izmjenice, da si svaka zlatna usta muči, 
— tako muči i mre od miline, kan' da hoće sva da njom 
razmine ? Ta i drugdje čuo si pjevat ptice, popievati 
čuo ih rano, kasno; a" kotudier,nigdjetako 
o krasno!“ Evo tako je Stanko Vraz ljubio svaki kutak 

svoga zavičaja, tako je nosio u svojih grudih sve milote 
njegove, sve ptičice njegove. — S vidika toga krenemo 
na obližnji: Kamenšćak, brežuljak, na koji je uzvedena 
cesta iz Ljutomjera na jug u Ormuž, i, zabaviv se tu 
do večera ugodnim razgovorom, vratimo se kući. 

Sutra dan u jutro izveze me g. Kukovec na sv. 
Jurej, da iz bližega vidim dielak Murskoga i Šćavnič- 
koga polja, i da pohodim župnika i dekana u sv» Jurju, 
častnoga starinu g. Šimoniča, u mladosti druga Vra- 
zova, pak da onda okrenemo na okolicu Malo-Nedjeljsku, 
dičuo spominjanu u Vrazovih spisih. Krasno proljetno 
jutro prati nas iz Ljutomjera; uz cestu izmienjaju nam 
se bujne livade s krasnimi usjevi, uz vas svaki čas pro- 
jahuju na ogromnih svojih konjih stasiti, milovidni Mu- 
ropoljani, ili se provažaju u svojih reko bi kočijicah, 
gdjekad prodje viti seljački momak, vidjeti kao kakov 
vlastelinčić, u tamnu uzkom odielu s visokimi čižmami: 
sve živo, redno, prijatno, posleno, da je milota. Na sve 
strane na pogledu nam selo do sela, a prolazimo za 
ono dvie tri ure vožnje do sv. Jurja mnoga sela jedno 
za drugim, a jedno ljepše od drugoga: Noršence, Klju- 
čanovce, Logarovce, Kokoriče, Berkovce, Bolohnečice, 
Žihlavu. Pred malne svakom kućom dva tri oleandra, 
prozori joj puni cvieća, kraj nje vrtić s cviećem, a po- 
dalje prostraniji s povrtljem; mnoge kuće visoke pri- 
zemne zidanice od po šest visokih prozora na ulicu, 
njim na sriedi dvokrilna velika ulazna vrata, urešena 
ukusnom jednostavnom rezbarijom, kojoj u kockah pliva 
riba; dvorište sve čisto — najpače je ogrievno drvo i 

granje i šibje na dvorištu složeno divnim redom; go- 
spodarska sdanja ugledna i spretno smještena : mislio 
bi, tko je vičan vašim običnim hrvatskim selom, da tu 
stanuju sami mali vlastelini, a sve je to na daleko i 
široko u Murskom i Šćavničkom polju sam čisti slo- 
venski seljak, u cielom kraju jedva jedan dva li vlaste- 
lina, doselici kramaru ni traga. Kolika to snaga u toga 
puka! U Bolohnečicah pokaza mi g. Kukovec nutarnjost 
kuće u seljanina Simoniča. Na sried čela kuće od ulice 
je prizemna perda, prekrita nad onizkim podzidom, na 
nju se uzlazi njekolikimi od kamena stubami, gore je 
ogradjena željeznimi liepo izvitimi šibami; iz perde 
ge ulazi na dvokrilna običajnom ondje rezbarijom ure- 
šena vrata u prostran hodnik, iz njega u izbe desno i 
lievo: u nutri milota gledati! Stiene sve obojadisane u 
jednostavnih patronah, zavješene slikami pobožnimi ili 
ženskim rukodjelom, čisti podovi, peći krasne kao šved- 
ške, pokućtvo obilno a liepo ulašteno: sve gospodski i 
divno čisto, a sve to redi seljakinja, a sve je to ruko- 
tvor. šeljačkoga kovača, zidara, lončara, stolara; naj- 
pače se moraš čuditi tomu stolarskomu djelu od pro- 
stoga seljačkoga vinogradnika Gregoriča. Eto seljačkoga 
obrta slovenskoga, eto uzora i škole za naš puk! Dabi 
se kako mogli učiti ovdje naši seoski dječaci poslu i 
redu! A bili bi ovdje kao doma; čestiti domaćina Ši- 
monič govoreći sa mnom veselio se je čudom, da sam 
iz Zagreba: ta razumiemo se, kao da smo si susjedi! 
A nije takova samo kuća čestitoga Šimoniča; ako ona 
i jest jedna od uzornih, ali ima takovih ili sličnih hvala 
bogu dosta po tih selih. Gledajući tu milotu ljudi, sela, 
polja, razumio sam sada bolje pjesnika Vraza, toliku 
slavu u njegovih Djulabijah ovomu kraju; razumio sam 
sada bolje i samo njegovo biće kao pjesnika i čovjeka: 
radinost, rednost, tankoćutnost u svem za ljepotu i mi- 
lotu, vedra ćud Vrazova, to su bili dari, kojih je on 

primio od ovoga ovakova zavičaja svoga. Pa kako nebi 
bio Vraz ljubio taj zavičaj, i slavio ga u pjesmah! A 
doista jedva je i koj naš pjesnik toliko opjevao prirodu 
i ljude svoga rodnoga kraja, ko što je Vraz svoga. 

Nu eto nas već na milotnom briežuljku sv. Jurja. 
Pohodimo častnoga starinu g. Simoniča, koji se prijazno 
sjeti svoga djačkoga druga Vraza, pak zagledamo u 
župnu crkvu, koja se upravo resi novimi slikami, a i 
dosad je već redna i ugledna, kako su u obće po svuda 
u slovenskom Malom Štajeru crkve. čiste i liepo ukra- 
šene, te uzornost božjega hrama silno potiče seljaka, 
da i svoj ljudski ,hram“ t. j. kuću svoju drži rednu 
i čistu. Pred pučkom školom, što je na humku više 
crkve, upravo stoje ili sjede na tratini djeca, izašla od 
nauka: radost je gledati ta liepa, zdrava, vedra lišca 
malih Slovenčića i Slovenčica. Već je podne, skrenemo 
u gostoprimnu kuću. Žalibože je od podneva pa sve 
do mraka lievala kiša, te smo morali, ostajući tu, kaniti 
se naše namjere, da podjemo vidit okolicu Male Ne- 
djelje. Njoj je bo Vraz, kako se razabire iz njegovih 
opazka Djulabijam, poglavito namienio one svoje kitice 
u II. razdjolu Djulabija, koje radoznalost putnika po 
njegovu zavičaju uzbudjuju: ,Čuješ li te pjesme? To 


nije pienje ševa, grlic&, slavulja, već slovenskih dieva 


— dieva, kojih lica kano ruže sjaju cvietom, kojim su 
cvale prije grieha u raju. Tko nije slušao, kako Slo- 
venka govori, nezna kako rajski angjeo s ljudmi sbori. 
Tko nije slušao njenih pjesama ljubeznib, nije ljubavi 
ćutio razblude, boljezni.“ Naročito pako opaža Vraz; da 
se baš Malo-Nedjeljanka tiče njegova sliedeća kitica : 
niko njih slušao nije pjevat ,,svet — svet — sveta, ““ 
nezna, koja ga razkoš čeka onkraj svieta.“ Za Vraza 
je u doslovnom značenju istinita ona izreka: Tko hoće 
razumjeti pjesnika, mora ići u zemlju pjesnikovu. Ako 
smo i morali mahnuti se nade gojene s polazkom u 

Malu-Nedjelju, ugodno probavismo u sv. Jurju vrieme 
do večera s tamošnjom gospodom :  obćinskim načel- 
pikom, pak s nadučiteljem Miheličem, koji, izučiv njeko č 
gimnaziju u Varaždinu, vješto govori hrvatski, i s pod- 
učiteljem, u rodoljubnom razgovoru i u pjesmah slo- 
venskih te hrvatskih ; poslie mnoga nagovora pristade 
uz pjevanje nježne slovenske pjesmice: ,Slovensko 
deklć“ i čedna seoska krasotica Micika, koja svojom 
djevojačkom stidljivošću i prirodjenom  dražestju može 
glužiti živom slikom onih Vrazovih Slovenka ovoga kraja, 
koje on u pjesmicah svojih naziva ,morske djeklice, 
krotke grličice, pitome srnice.“ Oprostiv se s prijaznim 
našim družtvom, vratimo se vedrom noćju u Ljutomjer. 

Sutra dan, na same Duhove, imah prilike u krasnoj 
župnoj crkvi slušati pri misi pučko ono, Vrazom toli 
liepo spomenuto pjevanje ,svet — svet — sveta,“ vi- 
diti mili slovenski narod u njegovoj srdačnoj bogoljub- 
nosti i uljudnoj rednosti. Užitak, koji me je čekao u 
družtvu rodoljubne gospode Ljutomjerske, otč mi toga 
dana i sliedećih nemila bolest; uspomena na nju bila 
bi mi to neugodnija, što sam, ležeći tri dana, bio priečen 
više razviditi Vrazov zavičaj, ali sućutna prijaznost go- 
spode Kukovca, dr. Spešiča i župnika Šrola, a najpače 
bratska brižnost gospodina Andrije Perca, koji me je 
noć i dan najljubeznije njegovao i prigledao, ostaje mi 
uviek u miloj uspomeni. 

Pridigav se jedva treći dan, po podne odveze me 
g. Kukovec natrag u Ormuž. Tu se sastadosmo opet 
s tamošnjom rodoljubnom gospodom, te pod predsjednikom 
ondješnjega odbora za Vrazovu svečanost, gospodinom 
drom Gršakom, probavismo liepu družtvenu večer u 
domu gostoljubnom g. Ivana Fuchsa. Njegova supruga 
sestra je Franceta Vraza, rodjena nećakinja Stankova, 
svojim licem i stasom sigurno spominjuća na slavnoga 
strica svoga. Meni, željno izgledajuću u ovom kraju za 

živim rodom pjesnikovim, nije mogao biti ugodniji za- 
vršetak boravka moga u njem no to večernje o pro- 
slavi pjesnikovoj viećajuće družtvo u kući, gdje je do- 
maćica od krvi i od podobe Stanka Vraza, a gdje dv- 
maćina, premda govora njemačkoga, sviestnim ponosom 
ćuti diku svoje obitelji i revnuje upravo sa zano- 
som za slavnu uspomenu pjesnikovu. Oprostiv se od 
gospode, koja su me toli prijazno dočekala i provodila 
— osobito budi hvala g. Ivanu Kukovcu — sutra dan 
prevezoh se na Ormužkom brodu prieko u Hrvatsku, 
8 milimi uspomenami na vidjeni Vrazov rodni dom i 
zavičaj. S naše obale Dravine dugo mi se otimahu oči 
i misli na slovensku stranu, na brežuljak Ormužki i 
sav kraj izza njega, ponavljajuć si u pameti Vrazovu 
kiticu iz Djulabijah : ,,S bogom gore, s bogom livade, 
dubrave, pune Vesne dara, pune Vila slave!“, 
noseći u srdcu milu uspomenu na one rodoljube ovoga 
Vrazova rodnoga kraja, koji, pripremajuć s oduševljenjem 
proslavu sedamdeset-godišnjice svoga slavnoga zemljaka, 
plemenito pripomažu, da se nezapuste i neporuše oni 
od Vraza podignuti, i u današnje doba toli potrebiti 
idealni ,mosti za dvie bratske grane, da u slogi prava 
si obrane“. 

